SK Super Nova

Sporta klubs "Super Nova" ir Latvijas futbola klubs no Rīgas, kas pašlaik spēlē Latvijas futbola Nākotnes līgā. Dibināts 2000. gadā. Klubs balstās uz SK "Super Nova" akadēmiju. Akadēmijai ir sadarbība ar vairākiem bērnu un jaunatnes futbola klubiem gan Rīgā, gan ārpus Rīgas. Viena no lielākajām akadēmijām Latvijā.

 Vēsture 

 Kluba nosaukumu vēsture 

Rīgas 62. vidusskolas sporta skolotājs Ivars Zunde dibināja biedrību (futbola pulciņu) 2020. gada 2. augustā ar nosaukumu "Super Nova". Nosaukums latīņu valodā nozīmē “pārnova”. Kluba nosaukumu izvēlējās biedrības dibinātājs ar domu, lai uzliesmo kāda zvaigzne skolu futbola čempionātos.

No 2000. gada 2. augusta biedrības nosaukums bija Rīgas 62. vidusskolas sporta klubs "Super Nova" un no 2014. gada 24. aprīļa biedrības nosaukums tika mainīts uz Sporta Klubs "Super Nova".

 Bērnu un jauniešu futbola klubs 

Jānis Engelis bija Rīgas 62. vidusskolas absolvents, kurš turpināja mācības LSPA un tika uzaicināts brīvprātīgā režīmā pastrādāt par treneri Rīgas 62. vidusskolas sporta klubs "Super Nova" 2002. gadā 2002. gadā 18. decembrī Jānis Engelis kļuva par biedrības prezidentu un tas viss izauga līdz akadēmijai un sporta skolas statusam.

2013. gadā 19. jūlijā Latvijas jauniešu futbola komanda SK "Super Nova" triumfēja Pasaules kausa izcīņā Zviedrijā Gothia Cup kausa izcīņa U-11 vecuma grupā.  Ar gala rezultātu 6:4 uzvaru svinēja SK "Super Nova", kļūstot par pirmo Latvijas komandu U-11 vecumā grupā, kas ieguvuši prestižo Gothia Cup kausu.

 Apvienotā Futbola Akadēmija 

AFA Olaine tika dibināta 2013. gada decembrī un apvieno sevī trīs bērnu futbola klubus. Viens no tiem atrodas Olainē – Futbola Klubs "Olaine". Divi Rīgā - Rīgas 62. vidusskolas Sporta Klubs "Super Nova" un Rīgas 71. vidusskolas Futbola Klubs "Baltika".

 Dalība Latvijas futbola līgās 

2017. gadā SK "Super Nova" nolēma pamest AFA Olaine un izveidot kluba galveno komandu, kas tika pieteikta Latvijas futbola 2. līgai.

2017. gadā 20. maijā komanda startēja Latvijas futbola 2. līgā Kurzemes un Zemgales zonā pret Talsi / FK Ladzi (1:0). Rezultātā Kurzemes un Zemgales zonā Latvijas futbola 2. līgas uzvarētājs un 3.vieta finālturnīrā

2018. gadā 28. februārī izvērtējot LFF-B licences pretendentu iesniegtos dokumentus un ekspertu atzinumus, LFF Klubu licencēšanas komisija vienbalsīgi piešķīra LFF-B licenci dalībai 2018. gada Komanda.lv 1. līgas čempionātā biedrībai SK "Super Nova". Komandas prezidents Jānis Engelis sezonas prezentācijas pasākumā atzina, ka klubs neizvirza tūlītējo mērķi tikt vēl vienu līmeni augstāk, par sezonas uzdevumu nosaucot tikšanu trijniekā. Mājas spēles "Super Nova" aizvadīs Olaines pilsētas stadionā, jo Rīgā neizdevās atrast piemēroto risinājumu. Latvijas futbola 1. līgas jaunpienācēji vēlējās aizvadīt mačus Jaunmārupes stadionā, tomēr saņēmuši atteikumu. Sastāva ziņā Jurģa Kalna vadītā "Super Novas" komanda izskatās 1. līgas līmenim iespaidīgi - Andrejs Perepļotkins, Edgars Kārkliņš, Dzmitry Kuzmin, Bogdans Ņesterenko, Alekss Regža, Maksims Vasiļjevs, kuriem līdzās spēlēs vairākkārtēji Latvijas jaunatnes sacensību laureāti no kluba akadēmijas.

2018. gadā novembrī SK "Super Nova" ieņēma 2. vietu Komanda.lv 1. līgā un kvalificējās pārspēlēm par tiesībām spēlēt Latvijas futbola Virslīgā. Tajās komanda sacentās ar Latvijas futbola Virslīgas turnīra 7. vietas ieguvējiem FK Metta/LU, bet divu spēļu summā zaudēja ar 2:10 (2:7 un 0:3). Giorgi Gogolashvili ar trīsdesmit gūtiem vārtiem (28 vārti 1.posmā un 2 vārti 2.posmā) bija šīs sezonas komandas labākais vārtu guvējs.

2019. gadā SK "Super Nova" otro reizi ieņēma 2. vietu Komanda.lv 1. līgā un kvalificējās pārspēlēm par tiesībām spēlēt Latvijas futbola Virslīgā. Tajās komanda sacentās ar Latvijas futbola Virslīgas  turnīra 9. (pēdējās) vietas ieguvējiem FK Metta, bet divu spēļu summā zaudēja ar 1:3 (0:0 un 1:3). Oskars Rubenis ar četrpadsmit gūtiem vārtiem bija šīs sezonas komandas labākais vārtu guvējs.

2020. gadā  un 2021. gadā LFF valde saistībā ar Ministru kabineta pieņemtajiem lēmumiem par ārkārtējās situācijas izsludināšanu un ieviestajiem ierobežojumiem Covid-19 infekcijas ierobežošanai ir lēmusi par Komanda.lv 1. līgas sezonas priekšlaicīgu noslēgšanu.

2020. gadā SK "Super Nova" finišēja 6. vietā Komanda.lv 1. līgā. Komanda trīspadsmit mačos panāca četras uzvaras, četras reizes spēlēja neizšķirti un piedzīvoja piecus zaudējumus. Komanda savāca 16 punktus.

2021. gadā SK "Super Nova" finišēja 3. vietā Optibet Nākotnes līgā. Komanda trīspadsmit mačos panāca septiņas uzvaras, divas reizes spēlēja neizšķirti un piedzīvoja četrus zaudējumus. Komanda savāca 23 punktus un pēc zaudētajiem punktiem vien par diviem atpalika no “Tukuma”, kas kļuva par vicečempionu. Trešā vieta nodrošināja ceļazīmi uz Latvijas futbola Virslīgu 2022. gadā.

2022. gadā SK "Super Nova" debitēja Latvijas futbola Virslīgā un mājas spēles aizvadīja Salaspils stadionā. 
Komandas sezonas spilgtākais posms bija no 22. līdz 25. kārtai. Četras uzvaras pēc kārtas Aleksandra Koliņko vadībā: pret FK Tukums 2000/Telms 2:1, pret Jūrmalas FK Spartaks 3:2, īpaša uzvara kluba vēsturē bija pret pagājušās sezonas čempioni FK RFS 3:2 un pret BFC Daugavpils 1:0.
Komanda panāca četras uzvaras, astoņas reizes spēlēja neizšķirti un sezonu noslēdza pēdējā 10. vietā ar 20 punktiem. Marko Regža ar astoņiem gūtiem vārtiem bija šīs sezonas komandas labākais vārtu guvējs.

2023. gadā SK "Super Nova" guva tiesības startēt Latvijas futbola Virslīgā, Spartakam atsakoties no spēlēšanas futbola Latvijas futbola Virslīgā.
Pagājušās sezonas čempions Valmiera FC krita 6.kārtā Salaspilī 0:1 pret SK "Super Nova", kurai dienu pirms mača bijusi nopietna vadības un sastāva krīzes sapulce. Mājinieku vārtsargs Rūdolfs Soloha atvairīja soda sitienu un vairākas reizes glāba savu komandu, nosargājot vārtus neskartus, Super Novai izcīnot minimālu uzvaru pret čempionvienību. Komanda panāca trīs uzvaras, piecas reizes spēlēja neizšķirti un sezonu noslēdza pēdējā 10. vietā tikai ar 14 punktiem. Rezultātā tika pazemināta uz Optibet Nākotnes līgu. Jevgenijs Miņins ar desmit gūtiem vārtiem bija šīs sezonas komandas labākais vārtu guvējs.

2024. gadā SK "Super Nova" komanda savā pirmajā spēlē LNK sporta parkā uzņēma rēzekniešus. Pārejot uz zaļajiem zālājiem, par dzeltenzilo pamatlaukumu kļūs Jāņa Skredeļa stadions. Tādējādi "Super Nova" meistarkomandu pēc diviem Salaspilī pavadītiem gadiem atkal var saukt par galvaspilsētas vienību. 
2024. gadā sezonas beigās par Optibet Nākotnes līgas čempionvienību kļuvusi SK "Super Nova" komanda, kas nopelnījusi tiesības nākamajā sezonā pēc viena gada pārtraukuma atgriezties Latvijas futbola Virslīgā čempionātā. Komanda divdesmit sešas mačos panāca divdesmit vienas uzvaras, divas reizes spēlēja neizšķirti un piedzīvoja trīs zaudējumus. Komanda savāca 65 punktus. Dmitro Sula un Haralds Silagailis ar vienpadsmit gūtiem vārtiem bija šīs sezonas komandas labākie vārtu guvēji.

2025. gadā SK "Super Nova" atgriezās Latvijas futbola Virslīgā, mājas spēles aizvadot Jāņa Skredeļa stadionā. Sezonas gaitā komanda uzstādīja Virslīgas rekordu pēc neizšķirtu spēļu skaita vienas sezonas laikā. Čempionātā SK "Super Nova" izcīnīja sešas uzvaras, četrpadsmit spēles noslēdza neizšķirti un sezonu noslēdza 8. vietā ar 32 punktiem. Par komandas labākajiem vārtu guvējiem kļuva Dmitro Sula un Rjuga Nakamura, katram gūstot piecus vārtus.

 Komandas mājvietas 

 Rīgas Ostvalda vidusskolas stadions, Rīga (2017)
 Olaines pilsētas stadions, Olaine (2018 - 2020)
 RTU stadions, Rīga (2021)
 Salaspils stadions, Salaspils (2022 - 2023)
 Jāņa Skredeļa stadions, Rīga (2024 - 2025)

 Iegūtās vietas Latvijas čempionātā 

 Sasniegumi Latvijas kausa izcīņā 
 2018 — 3. posms (1/8) pret Riga FC 0:2
 2019 — Top 16 1. kārta (1/8) pret Riga FC 0:6
 2020 — 2. posma 2. kārta (1/16) pret FK Auda 1:5
 2021 — 2. posma 2. kārta (1/16) pret Rēzeknes FA 1:3
 2022 — astotdaļfināls (1/8) pret FK Tukums 2000 0:2
 2023 — astotdaļfināls (1/8) pret Valmiera FC 0:2
 2024 — 3. kārta (1/32) pret JFK Ventspils 1:2
 2025 — ceturtdaļfināls (1/4) pret FK Auda 1:3

 Komandas sastāvs 
.

 Komandas vadība 

2025. gadā Latvijas futbola Virslīga

 Amats  Vārds, uzvārds Kluba prezidents   Jānis Engelis Sporta direktors  Aleksandrs Štekeļs Galvenais treneris  Ervīns Pērkons Trenera asistents  Igors Korabļovs Vārtsargu treneris  Andrejs Adamovičs Jaunatnes treneris  Vladislavs Pavļučenko Jaunatnes treneris  Oļegs Laizāns Mārketinga speciālists  Andris Grīnbergs Administrators  Daniels Ivanovs Ārsts  Viktors Simanovičs Ārsts  Uģis Viļums

 Komandas galvenie treneri 
  Sergejs Golubevs (2017)
  Jurģis Kalns (2018)
  Oļegs Blagonadeždins (2019)
  Nikolajs Ļubļins (2019)
  Viktors Ņesterenko (2019 — 2020)
  Aleksandrs Stradiņš () (2020)
  Andrejs Lapsa (2021 — jūn. 2022)
  Igors Korabļovs () (jūn. 2022)
  Aleksandrs Koliņko (jūn. 2022 — nov. 2022)
  Igors Korabļovs () (jan. 2023 — feb. 2023)
  Aleksandrs Koliņko (feb. 2023 — jūn. 2023)
  Igors Korabļovs () (jūn. 2023)
  Sergejs Golubevs (jūn. 2023 — sep. 2023)
  Igors Korabļovs () (sep. 2023 — dec. 2023)
  Ervīns Pērkons (dec. 2023 — nov. 2025)
  Maksims Rafaļskis (dec. 2025 — pašlaik)

 Logo 

 Atsauces 

 Ārējās saites 
 Kluba oficiālā vietne
 SOCCERWAY
 Transfermarkt
 Globalsportsarchive
 Latvijas Futbola federācija

Kategorija:Salaspils
Kategorija:SK Super Nova